Stockmanni tegevjuhi kohale asub juhatuse esimees Lauri Ratia, Soome tuntuim kriisijuht, kes toodi ettevõttesse märtsi alguses, kirjutab Helsingin Sanomat.
Ratia on hariduselt insener ja töötanud tööstusnõunikuna, tema kontol on mitme kuristiku äärel seisnud ettevõtte päästmine. Ta palgati Turu laevaehituse ja endise kaevandusfirma Talvivaara probleeme lahendama.
Stockmanni neli suurimat aktsionäri sõlmisid Ratiaga erilise lepingu, et osutab „spetsialistiteenuseid, mille eesmärgiks on Stockmanni väärtuse arendamine“.
Stockmann on juba pikka aega raskustes vaevelnud. Ettevõte on suurtes võlgades ja ei ole suutnud oma kaubamajade tegevust kasumlikuks pöörata.
Veijalainen lubas juba 2017. aastal, et järgmisel aastal teenivad kaubamajad kasumit, aga nii ei läinud. Kaubamajad tõid ettevõttele eelmisel aastal 26 miljoni euro suuruse kahjumi ehk ligi 7 protsenti käibest.
Stockmann hakkab kohe uut juhti otsima, Veijalainen lahkub ametist märtsi lõpus. Ta on töötanud ettevõtte juhina alates 2016. aastast.